2016. gada Instrukcija Nr.

Rīgā (prot. Nr.   .§)

**Grozījumi Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība"**

Izdota saskaņā ar

Ministru kabineta iekārtas likuma 31. panta otro daļu un

Ministru kabineta 2009. gada 7. aprīļa noteikumu Nr. 300

"Ministru kabineta kārtības rullis" 4. punktu

1. Izdarīt Ministru kabineta 2009. gada 15. decembra instrukcijā Nr. 19 "Tiesību akta projekta sākotnējās ietekmes izvērtēšanas kārtība" (Latvijas Vēstnesis, 2009, 205. nr.; 2010, 204. nr.; 2013, 91., 252. nr.) šādus grozījumus:

1.1. papildināt instrukciju ar 5.1 punktu šādā redakcijā:

"5.1 Anotācijas kopsavilkumā norāda projekta mērķi, risinājumu un tiesību akta spēkā stāšanās laiku, nepārsniedzot 500 zīmes bez atstarpēm.";

1.2. izteikt instrukcijas 6. punktu šādā redakcijā:

"6. Ja projekts neskar nevienu no aspektiem, kas norādīts attiecīgajā anotācijas sadaļā (izņemot I sadaļu, kura aizpildāma visiem tiesību aktu projektiem), anotācijā norāda tikai attiecīgās sadaļas nosaukumu (virsrakstu) un papildus izveidotā rindā (zem nosaukuma rindas) ieraksta "Projekts šo jomu neskar" vai citu jautājumam atbilstošu informāciju, piemēram:

|  |
| --- |
| ***II. Tiesību akta projekta ietekme uz sabiedrību, tautsaimniecības attīstību un administratīvo slogu*** |
| *Projekts šo jomu neskar”* |

1.3. papildināt instrukciju ar 11.1 un 11.2 punktu šādā redakcijā:

"11.1 Ja saistībā ar projektu nepieciešams izdarīt attiecīgus grozījumus arī citos hierarhiski tāda paša līmeņa tiesību aktos, ministrija var sagatavot apvienoto anotāciju vairākiem tiesību aktiem, ja tie izskatīšanai Ministru kabineta sēdē tiek virzīti vienlaicīgi un ja:

11.1 1. grozījumi ir vienveidīgi un ar vienādu pamatojumu;

11.1 2. grozījumi ir atšķirīgi, bet ar vienādu pamatojumu.

11.2 Apvienotās anotācijas nosaukumā norāda visu saistīto projektu nosaukumus.";

1.4. papildināt instrukciju ar 14.4. apakšpunktu šādā redakcijā:

“14.4. ja projekts paredz ieviest jaunus pakalpojumus vai jaunas informācijas un komunikāciju sistēmas vai pilnveidot esošās, norāda paredzēto pakalpojumu nosaukumus, to, vai pakalpojums tiks sniegts elektroniski (ja pakalpojums nav pieejams elektroniski, vai ir plānots veidot elektronisku kanālu), kādas informācijas un komunikāciju sistēmas plānots izveidot vai pilnveidot.”;

1.5. papildināt instrukcijas 17. punkta pirmo teikumu aiz vārda “institūcijas” ar vārdiem “un publiskas personas kapitālsabiedrības”;

1.6. izteikt instrukcijas 19. punktu šādā redakcijā:

“19. Ja, apstiprinot projektu, pēc noteikta laika paredzēts veikt šā tiesību akta (vai kādas tā daļas) ietekmes pēcpārbaudes (*ex-post*) izvērtējumu, I sadaļas 4. punktā “Cita informācija” norāda ietekmes pēcpārbaudes veikšanas termiņu un, ja iespējams, darbības rezultātus turpmākajiem trīs gadiem, kas atspoguļotu šā tiesību akta (vai kādas tā daļas) mērķa sasniegšanu.”;

1.7. papildināt instrukciju ar 22.3. un 22.4. apakšpunktu šādā redakcijā:

“22.3. kāda būs projekta tiesiskā regulējuma ietekme uz mazajiem un vidējiem uzņēmumiem, kā arī mikrouzņēmumiem, atspoguļojot informāciju saskaņā ar mazo un vidējo uzņēmumu testa veikšanas metodoloģiju;

22.4. kāda būs projekta tiesiskā regulējuma ietekme uz konkurenci.”;

1.8. papildināt instrukciju ar 25.1 punktu šādā redakcijā:

“25.1 Anotācijas II sadaļas 4. punktā (“Atbilstības izmaksu monetārs novērtējums”) norāda izmaksas, kas rodas fiziskai persona, juridiskai personai vai publiskai personai projektā ietverto atbilstības prasību izpildei. Atbilstības prasības ir prasības, kas ietvertas tiesiskajā regulējumā un kuru rezultātā fiziskām personām, juridiskām personām vai publiskām personām rodas izmaksas, lai šīs prasības izpildītu (atbilstības izmaksas neietver iemaksas valsts budžetā, nodokļus, nodevas vai maksas pakalpojumus).”

1.9. izteikt instrukcijas 29. punktu šādā redakcijā:

“29. Anotācijas III sadaļā norāda līdzekļus:

29.1. kas projekta īstenošanai paredzēti kārtējā saimnieciskā gada (turpmāk – n-gads) budžetā;

29.2. kas projekta īstenošanai paredzēti vidēja termiņa budžeta ietvarā (turpmāk – n+1, n+2, n+3 gads);

29.3. kas projekta īstenošanai nepieciešami papildus šīs instrukcijas 29.1. apakšpunktā norādītajiem līdzekļiem n-gadā vai 29.2. apakšpunktā norādītajiem līdzekļiem vidējā termiņā n+1, n+2, n+3 gadā;

29.4. kas raksturo projekta pieņemšanas rezultātā plānoto budžeta ieņēmumu palielinājumu vai samazinājumu n-gadā un n+1, n+2, n+3 gados.”

1.10. izteikt 30.3.  apakšpunktu šādā redakcijā:

“30.3. identificē projekta īstenošanai n+1, n+2, n+3 gados vidēja termiņa budžeta ietvarā paredzētos līdzekļus;

1.11. papildināt instrukciju ar 30.4. apakšpunktu šādā redakcijā:

"30.4. vērtē, vai projekta īstenošana radīs izmaiņas budžeta ieņēmumos un izdevumos n+1, n+2, n+3 gados.";

1.12.  izteikt instrukcijas 35. punktu šādā redakcijā:

“35. Anotācijas III sadaļas aili “Turpmākie trīs gadi” aizpilda norādot:

35.1. ailēs "Saskaņā ar vidēja termiņa budžeta ietvaru" n+1, n+2, n+3 gados vidēja termiņa budžeta ietvarā paredzētos izdevumus un plānotos ieņēmumus saskaņā ar likumu par vidēja termiņa budžeta ietvaru n+1, n+2, n+3 gadam;

35.2. ailēs “Izmaiņas salīdzinot ar vidēja termiņa budžeta ietvaru” n+1, n+2, n+3 katrā gadā kopējās izdevumu izmaiņas salīdzinājumā ar ailē “Saskaņā ar vidēja termiņa budžeta ietvaru” n+1, n+2, n+3 norādīto;

35.3. ailēs “Izmaiņas salīdzinot ar vidēja termiņa budžeta ietvaru” n+1, n+2, n+3 katrā gadā kopējās ieņēmumu izmaiņas salīdzinājumā ar ailē “Saskaņā ar vidēja termiņa budžeta ietvaru” n+1, n+2, n+3 norādīto.”;

1.13. izteikt instrukcijas 37., 38., 39. un 40. punktu šādā redakcijā:

“37. Anotācijas III sadaļas 1.punktā ("Budžeta ieņēmumi") norāda paredzēto ieņēmumu apjomu n-gadā (aile "Saskaņā ar valsts budžetu kārtējam gadam") un paredzēto ieņēmumu apjomu n+1, n+2, n+3 gados (ailes "Saskaņā ar vidēja termiņa budžeta ietvaru"), kā arī izmaiņas ieņēmumu apjomā n-gadā (aile "Izmaiņas kārtējā gadā, salīdzinot ar budžetu kārtējam gadam") un izmaiņas ieņēmumu apjomā n+1, n+2, n+3 gados (ailes "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam"), kuras, īstenojot projektu, rodas budžeta nodokļu, nenodokļu un citos ieņēmumos, kas noteikti normatīvajos aktos.

38. Anotācijas III sadaļas 2.punktā ("Budžeta izdevumi") norāda izdevumu apjomu n-gadā (aile "Saskaņā ar valsts budžetu kārtējam gadam") un izdevumu apjomu n+1, n+2, n+3 gados (ailes "Saskaņā ar vidēja termiņa budžeta ietvaru"), kā arī izmaiņas izdevumu apjomā n-gadā (aile "Izmaiņas kārtējā gadā, salīdzinot ar budžetu kārtējam gadam") un izmaiņas izdevumu apjomā n+1, n+2, n+3 gados (ailes "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam"), kuras, īstenojot projektu, rodas budžeta izdevumos.

39. Anotācijas III sadaļas 3.punktā ("Finansiālā ietekme") norāda budžeta ieņēmumu un izdevumu izmaiņu starpību n-gadā (aile "Izmaiņas kārtējā gadā, salīdzinot ar budžetu kārtējam gadam") un n+1, n+2, n+3 gados (ailes "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam"). Pozitīvu finansiālo ietekmi apzīmē ar pluszīmi, bet negatīvu – ar mīnuszīmi.

40. Ja projekts paredzēts, lai īstenotu Eiropas Savienības (turpmāk – ES) politikas instrumentu un pārējās ārvalstu finanšu palīdzības projektus vai pasākumus (turpmāk – ārvalstu finansējums), kuriem ārvalstu finansējums tiek atmaksāts pēc pasākuma ieviešanas uzsākšanas:

40.1. anotācijas III sadaļas 1.punktā ("Budžeta ieņēmumi") norāda:

40.1.1. ja n-gadā un n+1, n+2, n+3 gados nav paredzēts finansējums šādai aktivitātei, tad ailē "Izmaiņas kārtējā gadā, salīdzinot ar budžetu kārtējam gadam" un ailēs "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam" norāda ārvalstu finansējuma daļu (avansā izmaksāts nacionālais finansējums ārvalstu finansējuma daļas finansēšanai) no attiecīgajā gadā projekta īstenošanai plānoto finanšu līdzekļu apjoma;

40.1.2. ja n-gadā un n+1, n+2, n+3 gados ir paredzēts finansējums šāda projekta īstenošanai, tad:

40.1.2.1. ailē "n-tais gads" un ailēs “n+1”, “n+2”, “n+3” norāda budžetā kārtējam gadam un vidēja termiņa budžeta ietvarā paredzēto ārvalstu finansējuma apmēru (avansā izmaksāto nacionālo finansējumu ārvalstu finansējuma daļas finansēšanai) no attiecīgajā gadā projekta īstenošanai plānoto finanšu līdzekļu apmēra;

40.1.2.2. ailēs "Izmaiņas kārtējā gadā, salīdzinot ar budžetu kārtējam gadam" un ailēs "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam" norāda ārvalstu finansējuma daļas (avansā izmaksātā nacionālā finansējuma ārvalstu finansējuma daļas finansēšanai) izmaiņas attiecīgajā gadā;

40.2. anotācijas III sadaļas 2.punktā ("Budžeta izdevumi") norāda:

40.2.1. ja n-gadā un n+1, n+2, n+3 gados nav paredzēts finansējums šādai aktivitātei, tad ailē "Izmaiņas kārtējā gadā, salīdzinot ar budžetu kārtējam gadam" un ailēs "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam" norāda kopējo (ārvalstu finansējuma (avansā izmaksātā nacionālā finansējuma ārvalstu finansējuma daļas finansēšanai) un nacionālā līdzfinansējuma) attiecīgajā gadā projekta īstenošanai plānoto finanšu līdzekļu apmēru;

40.2.2. ja n-gadā un n+1, n+2, n+3 gados ir paredzēts finansējums šāda projekta īstenošanai, tad:

40.2.2.1. ailē "n-tais gads" un ailēs “n+1”, “n+2”, “n+3” norāda kopējo (ārvalstu finansējuma un nacionālā līdzfinansējuma) budžetā kārtējam gadam un vidēja termiņa budžeta ietvarā paredzēto finansējuma apmēru;

40.2.2.2. ailēs "Izmaiņas kārtējā gadā, salīdzinot ar budžetu kārtējam gadam" un ailēs "Izmaiņas salīdzinot ar vidēja termiņa budžeta ietvaru n+1 gadam", "Izmaiņas salīdzinot ar vidēja termiņa budžeta ietvaru n+2 gadam", "Izmaiņas salīdzinot ar vidēja termiņa budžeta ietvaru n+3 gadam" norāda kopējās (ārvalstu finansējuma (avansā izmaksātā nacionālā finansējuma ārvalstu finansējuma daļas finansēšanai) un nacionālā līdzfinansējuma) izmaiņas attiecīgajā gadā. ";

1.14. papildināt instrukciju ar 44.1 punktu šādā redakcijā:

“44.1 Anotācijas III sadaļas 7. punktā norāda plānotās amata vietu skaita izmaiņas visās institūcijās, kuras skar tiesību akta projekts.”;

1.15. aizstāt 53. punktā ciparu “7” ar ciparu ”8”;

1.16. papildināt instrukciju ar 54.3. apakšpunktu šādā redakcijā:

“54.3. saistītos tiesību aktu projektus, par kuriem ir sagatavota šīs instrukcijas 11.1 punktā minētā apvienotā anotācija.”;

1.17. papildināt instrukciju ar 61.3. apakšpunktu šādā redakcijā:

“61.3. projekta publicēšanas datumu institūcijas tīmekļvietnē, kā arī tīmekļvietnes adresi.”;

1.18. papildināt instrukciju ar 72.1 un 72.2 punktu šādā redakcijā:

“72.1 Šajā instrukcijā paredzētās prasības anotācijas (anotācijas sadaļu) aizpildīšanai, kas stājas spēkā 2017. gada 1. janvārī neattiecas uz tiesību aktu projektiem, kas pieteikti izsludināšanai Valsts sekretāru sanāksmē līdz 2017. gada 1. janvārim.

72.2 Projektiem, kas iesniegti izskatīšanai Ministru kabinetā bez iepriekšējas izsludināšanas Valsts sekretāru sanāksmē, šajā instrukcijā paredzētās prasības anotācijas (anotācijas sadaļu) aizpildīšanai, kas stājas spēkā 2017. gada 1. janvarī var neattiecināt līdz 2017. gada 1. februārim.”;

1.19. izteikt pielikumu šādā redakcijā:

“Pielikums

Ministru kabineta

2009. gada 15. decembra

instrukcijai Nr. 19

**Tiesību akta projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta kopsavilkums** | |
| Mērķis, risinājums, spēkā stāšanās laiks (500 zīmes bez atstarpēm) | Iekļauj informāciju atbilstoši instrukcijas [5.1 punktā](http://likumi.lv/doc.php?id=203061#p13) noteiktajam |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Iekļauj informāciju atbilstoši instrukcijas [13.punktā](http://likumi.lv/doc.php?id=203061#p13) noteiktajam |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Iekļauj informāciju atbilstoši instrukcijas 14.punktā noteiktajam |
| 3. | Projekta izstrādē iesaistītās institūcijas | Iekļauj informāciju atbilstoši instrukcijas 17.punktā noteiktajam |
| 4. | Cita informācija | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iekļauj informāciju atbilstoši instrukcijas 20.punktā noteiktajam |
| 2. | Tiesiskā regulējuma ietekme uz tautsaimniecību un administratīvo slogu | Iekļauj informāciju atbilstoši instrukcijas 22.punktā noteiktajam |
| 3. | Administratīvo izmaksu monetārs novērtējums | Iekļauj informāciju atbilstoši instrukcijas 24. un 25.punktā noteiktajam |
| 4. | Atbilstības izmaksu monetārs novērtējums | Iekļauj informāciju atbilstoši instrukcijas 25.1punktā noteiktajam |
| 5. | Cita informācija | Iekļauj papildu informāciju pēc tiesību akta projekta izstrādātāja ieskatiem, piemēram, atbilstoši instrukcijas 4.punktā noteiktajam.  Ja šādas informācijas nav, ieraksta – "Nav" |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| **Rādītāji** | **n-tais gads** | | Turpmākie trīs gadi (*euro*) | | | | | |
| **n+1** | | **n+2** | | **n+3** | |
| Saskaņā  ar valsts budžetu kārtējam gadam | Izmaiņas kārtējā  gadā  salīdzinot  ar valsts budžetu kārtējam gadam | Saskaņā  ar vidēja termiņa budžeta ietvaru | Izmaiņas salīdzinot  ar vidēja termiņa  budžeta  ietvaru n+1 gadam | saskaņā ar vidējā termiņa budžeta ietvaru | Izmaiņas salīdzinot  ar vidēja termiņa  budžeta ietvaru n+2 gadam | izmaiņas, salīdzinot ar vidējā termiņa budžeta ietvaru | Izmaiņas salīdzinot  ar vidēja termiņa  budžeta  ietvaru n+3 gadam |
| 1 | 2 | 3 | 4 | 5 | 6 | 7 | 8 | 9 |
| 1. Budžeta ieņēmumi: |  |  |  |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |  |
| 1.2. valsts speciālais budžets |  |  |  |  |  |  |  |  |
| 1.3. pašvaldību budžets |  |  |  |  |  |  |  |  |
| 2. Budžeta izdevumi: |  |  |  |  |  |  |  |  |
| 2.1. valsts pamatbudžets |  |  |  |  |  |  |  |  |
| 2.2. valsts speciālais budžets |  |  |  |  |  |  |  |  |
| 2.3. pašvaldību budžets |  |  |  |  |  |  |  |  |
| 3. Finansiālā ietekme: |  |  |  |  |  |  |  |  |
| 3.1. valsts pamatbudžets |  |  |  |  |  |  |  |  |
| 3.2. speciālais budžets |  |  |  |  |  |  |  |  |
| 3.3. pašvaldību budžets |  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |  |
|  |
|  |
| 5. Precizēta finansiālā ietekme: | X |  | X |  | X |  |  |  |
| 5.1. valsts pamatbudžets |  |  |  |  |  |
| 5.2. speciālais budžets |  |  |  |  |  |
| 5.3. pašvaldību budžets |  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  | | | | | | |  |
| 6.1. detalizēts ieņēmumu aprēķins |  |
| 6.2. detalizēts izdevumu aprēķins |  |
| 7.Amata vietu skaita pieaugums vai samazinājums | Iekļauj informāciju atbilstoši instrukcijas 44.1 punktā noteiktajam | | | | | | |  |
| 8. Cita informācija | Iekļauj informāciju atbilstoši instrukcijas 53.punktā noteiktajam, kā arī papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" | | | | | | |  |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Iekļauj informāciju atbilstoši instrukcijas 54.punktā noteiktajam |
| 2. | Atbildīgā institūcija | Iekļauj informāciju atbilstoši instrukcijas 54.1punktā noteiktajam |
| 3. | Cita informācija | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Iekļauj informāciju atbilstoši instrukcijas 55.punktā noteiktajam |
| 2. | Citas starptautiskās saistības | Iekļauj informāciju atbilstoši instrukcijas 57.punktā noteiktajam |
| 3. | Cita informācija | Iekļauj informāciju atbilstoši instrukcijas 59.punktā noteiktajam, kā arī papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punktā | | | | |
| A | B | | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Iekļauj informāciju atbilstoši instrukcijas 56.1.apakšpunktā noteiktajam | Iekļauj informāciju atbilstoši instrukcijas 56.2.apakšpunktā noteiktajam | | Iekļauj informāciju atbilstoši instrukcijas 56.3.apakšpunktā noteiktajam.  Ja attiecināms, iekļauj arī informāciju atbilstoši instrukcijas 56.3.1., 56.3.2. un 56.3.3.apakšpunktā noteiktajam | | Iekļauj informāciju atbilstoši instrukcijas 56.4.apakšpunktā noteiktajam.  Ja attiecināms, iekļauj arī informāciju atbilstoši instrukcijas 56.4.1. un 56.4.2.apakšpunktā noteiktajam |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Iekļauj informāciju atbilstoši instrukcijas 56.5.apakšpunktā noteiktajam | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Iekļauj informāciju atbilstoši instrukcijas 56.6.apakšpunktā noteiktajam | | | | |
| Cita informācija | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – jānorāda tā pati informācija, kas prasīta instrukcijas [57.1](http://likumi.lv/doc.php?id=203061#n57.1).apakšpunktā un jau tikusi norādīta arī[V sadaļas](http://likumi.lv/doc.php?id=203061#n5) [2.punktā](http://likumi.lv/doc.php?id=203061#p2) | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Iekļauj informāciju atbilstoši instrukcijas 58.1.apakšpunktā noteiktajam | | Iekļauj informāciju atbilstoši instrukcijas 58.2.apakšpunktā noteiktajam | | Iekļauj informāciju atbilstoši instrukcijas 58.3.apakšpunktā noteiktajam.  Ja attiecināms, iekļauj arī informāciju atbilstoši instrukcijas 58.3.1., 58.3.2. un 58.3.3.apakšpunktā noteiktajam | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Iekļauj informāciju atbilstoši instrukcijas 58.4.apakšpunktā noteiktajam | | | |
| Cita informācija | | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Iekļauj informāciju atbilstoši instrukcijas [60. punktā](http://likumi.lv/doc.php?id=203061#p60) noteiktajam |
| 2. | Sabiedrības līdzdalība projekta izstrādē | Iekļauj informāciju atbilstoši instrukcijas 61. punktā noteiktajam |
| 3. | Sabiedrības līdzdalības rezultāti | Iekļauj informāciju atbilstoši instrukcijas 62. punktā noteiktajam |
| 4. | Cita informācija | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Iekļauj informāciju atbilstoši instrukcijas 65. punktā noteiktajam |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Iekļauj informāciju atbilstoši instrukcijas 66., 67., 68, 69. punktā noteiktajam |
| 3. | Cita informācija | Iekļauj papildu informāciju pēc tiesību akta projekta izstrādātāja ieskatiem.  Ja šādas informācijas nav, ieraksta – "Nav" |

2. Instrukcija stājas spēkā 2017. gada 1. janvārī.

Ministru prezidents Māris Kučinskis

Tieslietu ministrs Dzintars Rasnačs

A.Pētersone, 67082909

Ance.petersone@mk.gov.lv